קרל שוורץ

קרל שוורץ (גרמנית: Karl Schwarz; 21 באפריל 1885 – 22 באוקטובר 1962) היה חוקר תולדות האמנות גרמני-ישראלי, מנהל המוזיאון היהודי בברלין (1933) והאוצר והמנהל הראשון של מוזיאון תל אביב לאמנות.

ביוגרפיה

ד"ר קרל שוורץ, יליד מינכן, למד באוניברסיטת היידלברג ולאחר לימודיו היה היסטוריון של האומנות, אוצר אמנות, ומנהל המוזיאון היהודי בברלין. כאשר עלה היטלר לשלטון הוא, יחד עם אשתו הראשונה, אליזבט, החליטו לעזוב את גרמניה, הוא קיבלת הצעת עבודה לנהל את מוזיאון פילדלפיה לאמנות וכמעט נסע לארצות הברית, אולם זמן קצר לפני נסיעתו המתוכננת ד"ר שוורץ הוזמן על ידי מאיר דיזנגוף להקים את מוזיאון תל אביב, הוא קיבלת את ההצעה והיה מנהלו הראשון של המוזיאון. הוא אסף יצירות אמנות שהביאו עולי גרמניה לאחר עליית הנאצים לשלטון.

חיבר כמה ספרים שהיו פורצי דרך בתחומם בעברית והיוו בישראל ספרי לימוד עיקריים בתחום עד שנות ה-60 של המאה ה-20: "האמנות היהודית החדשה" (1941) ו-"מורה דרך לאמנות" (1946).

שוורץ הוריש את אוספיו למוזיאון. ארכיונו, ובו תכתובות, כתבי יד, ספרים וקטלוגים, שמור בספרייה הלאומית. 

נפטר בתל אביב ב-1962 והותיר אלמנה (טקלה) ושני בנים.

ספריו

 "האמנות הגרפית", חוברת א. "התחריט", תל אביב: יאיר, 1936.
 האמנות היהודית החדשה בארץ ישראל, ירושלים: ר’ מס ('ספרית מס למדע פופולרי'), 1941. (כולל רשימת אמנים ארץ-ישראליים על פי סדר האלפבית, עם ביוגרפיות קצרות)
 מורה דרך לאמנות; תרגם: ברוך קרופניק, ירושלים: ר’ מס, 1946.
 פסלים יהודים; תורגם לעברית על ידי מאיר מוהר וא"ד שפיר, ירושלים: מפעלי אמנות, 1954.

בהשתתפותו
 רומן רולאן, חיי מיכלאנג'לו; תרגמה מצרפתית: ל[אה] ויץ-כהן; עריכה ותרגום השירים: י[וסף] ליכטנבום; עם 56 תמונות ... הקדמה, דברי הסבר וציונים מאת קרל שוארץ, תל אביב: מסדה, תש"ח.

זיכרונותיו
 Jüdische Kunst, jüdische Künstler. Erinnerungen des ersten Direktors des Berliner Jüdischen Museums; herausgegeben mit einer Vorbemerkung und Anmerkungen von Chana C. Schütz und Hermann Simon, Teetz: Hentrich & Hentrich (Jüdische Memoiren), 2001.

לקריאה נוספת
 קרל שווארץ וראשיתו של מוזיאון תל אביב, 1933-1947 - עורכת: חנה שוץ. מבחר מאמרים של המנהל הראשון של מוזיאון תל אביב לצד הדפסה מחודשת של ספרו "האמנות היהודית בארץ ישראל". מוזיאון תל אביב לאמנות, 2010.

קישורים חיצוניים

 קרל שוורץ באתר WorldCat Identities

הערות שוליים

חוקרי תולדות האמנות
תל אביב-יפו: אישים
אוצרים ישראלים
מנהלי מוזיאון תל אביב לאמנות
ישראלים ילידי גרמניה
אנשי העלייה החמישית
בוגרי אוניברסיטת היידלברג
אישים הקבורים בבית הקברות קריית שאול
ישראלים שנולדו ב-1885
ישראלים שנפטרו ב-1962